Hati ya kufanya muhtasari: Kadhalika wamejibizana kuhusu Vita vya Iraq na juhudi za kukabiliana na kundi linalojiita Islamic State.

Msimamizi wa mdahalo huo Lester Holt amemwuliza mgombea wa chama cha Republican Donald Trump mbona kufikia sasa bado hajaweza wazi taarifa zake za ulipaji kodi.

Mgombea wa chama cha Democratic Hillary Clinton amemshutumu mpinzani huyo wake akisema amekuwa akikwepa kulipa kodi na kudokeza kwamba hilo lina maana kwamba hakuwezi kuwa na wanajeshi, pesa za kulipa wanajeshi waliostaafu pamoja na kufadhili elimu na huduma ya afya.

Lakini tajiri huyo kutoka New York amejibu kwa kusema kwamba atatoa hadharani taarifa hizo iwapo Bi Clinton naye atakubali kutoa barua pepe 33,000 ambazo zilifutwa kutoka kwa sava yake wakati wa uchunguzi kuhusu tuhuma kwamba alitumia barua pepe ya kibinafsi kwa kazi rasmi alipokuwa waziri wa mambo ya nje wa Marekani.

Bi Clinton amekubali lawama kuhusu kosa hilo na kusema hakuwezi kuwa na "kisingizio".

Kadhalika, Bw Trump amemlaumu mpinzani huyo wake kuhusu kupotea kwa ajira akisema  nafasi za kazi "zinaikimbia nchi" na akalaumu mikataba duni ya kibiashara.

Amesema Bi Clinton amekuwa mtu wa "maneno mengi, bila vitendo".

Bi Clinton ameahidi kuongeza uwekezaji na kuahidi kuunda nafasi takriban 10 milioni za kazi.


                  Watu waliandika nini Twitter?                

5 milioni

ujumbe kuhusu mdahalo 

62% kumhusu Trump 

444,000 kumhusu mtangazaji wa NBC Lester Holt (pichani) 

10,500 ilikuwa ujumbe kuhusu wageni wasiotarajiwa #UnlikelyDebateGuests 

Mdahalo huo ulioandaliwa jijini New York huenda ukawa mdahala uliotazamwa na watu wengi zaidi katika historia ambapo watu 100 milioni inakadiriwa walitazama mdahalo huo.

Kura za maoni zinaonyesha wawili hao wanakaribiana sana katika uungwaji mkono.

Kutakuwa na midahalo mingine miwili kabla ya uchaguzi Novemba

Mambo mengine makuu yaliyoibuka kwenye madahalo:

\nMuhtasari katika lugha sawa na hati:
Wagombea urais nchini Marekani Hillary Clinton na Donald Trump wamepambana vikali katika mdahalo wa kwanza wa televisheni ambapo wamepingana katika masuala  mbali mbali ikiwemo masuala ya sera, kodi, ajira na uchumi.